Document ID: /roh_data/filtered/rm_wikipedia_new.jsonl.gz/943

[[Categoria:]]

Domat ( [ˈdomɐt]?/i, tudestg Ems) è ina vischnanca en il chantun Grischun en Svizra; ella tutga tar il district dal Plaun.
Domat/Ems è dapi l'onn 1943 il num uffizial da la vischnanca e collia il num rumantsch e tudestg. 
Domat ha bleras baselgias. Quellas mussan ils differents stadis co la vischnanca è carschida.
La pli veglia baselgia è quella da Sogn Pieder al pè da la Tuma Castè. Al possess da la vischnanca da Domat tutga era l‘Alp Ranasca sur Pigniu.
Enconuschenta lunsch enturn è la vischanca da Domat pervia da sias dudesch tumas.
Enfin l'entschatta dal 20. tschientaner discurriva la gronda part da la populaziun rumantsch. Davent da la secunda mesadad dal 20. tschientaner è vegnì discurrì adina dapli tudestg. 

Populaziun

Cultura ed attracziuns
Domat è enconuschent per sias processiuns. La pli enconuschenta processiun è quella da Sontgilcrest che vegn festivada diesch dis suenter Tschuncaisma. Medemamain han las processiuns da Nossadunna d'avust sco era quella da venderdi sontg in plaz fix en la vita dal vitg.
In impurtant plaz en la vita culturala da Domat ha era il tschaiver (el dialect da domat: bagordas). Il tschaiver ha lieu durant quatter dis e finescha cun il «vendergis mellen». Il punct culminant è la gievgia grassa cun il til da tschaiver. 

Baselgias
Insatge che dat en egl, èn las bleras baselgias e capluttas che mussan ils differents stadis da svilup dal vitg. En tut ha Domat set edifzis sacrals. Il pli vegl sanctuari è la baselgia Sogn Pieder al pè da la Tuma Casté. Il pli giuven bajetg è la baselgia refurmada dal onn 1964.

Baselgia Sogn Pieder
Baselgia Sogn Gion
Baselgia parochiala Katholische Pfarrkirche Mariä Himmelfahrt
Caplutta Nossadunna da las dolurs
Caplutta Sogn Antoni
Caplutta S. Frena
Baselgia refurmada

Annotaziuns